### Beslutning

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Dansk Folkepartis byrådsgruppe kunne tiltræde indstilling med følgende mindretalsudtalelse: "I planen mangler der parkeringspladser til biler. Parkeringspladserne kunne eventuelt placeres på den anden side af ringvejen eller langs motorvejen. Der skal også indtænkes parkering til busser og holdepladser til shuttlebusser. Shuttlebusserne kan køre til og fra midtbyen eller de andre indfaldsveje."

Tillægsbevilling til etablering af Eskelunden til natur- og eventområde.

### Resumé

Indstillingen har til formål at frigive midler til anlægsarbejder i forbindelse med etablering af Eskelunden.

Eskelunden bliver et attraktivt rekreativt område, der fungerer året rundt, og kan samtidig - i begrænsede perioder - anvendes til koncerter, kulturelle arrangementer eller motionsbegivenheder.

Anlægsarbejderne består af følgende delarbejder:

1. Etablering af vejtilslutninger, veje og stier i området og anlæggelse af sceneområder og pladser.
2. Faciliteter til hverdagsoplevelsen og formidling af om-rådet.
3. Etablering af forsyning i form af brugsvand, el og fiber samt håndtering af regnvand og spildevand. Herunder tilslutningsbidrag for de nævnte.

Tidsplanen for det samlede projekt er udfordret, da det af hensyn til afholdelse af NorthSide i 2021 er vigtigt, at pladsen kan anvendes fra maj 2021.

Tillægsbevillingen finansieres af rådighedsbeløbet til etablering af Eskelunden, som er afsat i forbindelse med budgetforliget 2020, samt af fondsdonation på 11 mio. kr. fra Salling Fondene.

Mod sædvane er der ikke afsat midler til en risikoreserve. Hvis eventuelle uforudsete udgifter, herunder arkæologi og jordbundsforhold, ikke kan afholdes inden for den samlede økonomi eller via mindre tilpasninger af projektet, fremsender Teknik og Miljø samt Kultur og Borgerservice en indstilling til byrådet om ændring af det samlede projekt, og/eller om forslag til finansiering af merudgifterne. Dette kan give en tidsmæssig udfordring i forhold til, at projektet ønskes færdigt inden udgangen af første halvår 2021.

### Indstilling

Det indstilles:

At 1) Byrådet godkender videre projektering og udførelse af de i indstillingen nævnte anlægsarbejder.

At 2) Byrådet godkender modtagelsen af fondsdonation på 11 mio. kr. fra Salling Fondene.

At 3) Byrådet godkender tillægsbevilling og rådighedsbeløb på i alt 29,1 mio. kr. i udgift og 9,1 mio. kr. indtægt (tilskud ekskl. moms).

### Sagens forløb

14-11-2019 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 18-11-2019 Magistraten
Fremsendes til [adresse] med bemærkning, at Magistraten i mødet den 18. november 2019 anbefaler, at byrådet tiltræder Magistratsafdelingen for Teknik og Miljø og Magistratsafdelingen for Kultur og Borgerservices indstilling af 5. november 2019.
 27-11-2019 Aarhus Byråd

Tilbagesendes Magistratsafdelingen for Teknik og Miljø og Magistratsafdelingen for Kultur og Borgerservice med bemærkning, at byrådet i sit møde den 27. november 2019 har vedtaget Magistratens foranstående indstilling af 18. november 2019.

Dansk Folkepartis byrådsgruppe kunne tiltræde indstilling med følgende mindretalsudtalelse: "I planen mangler der parkeringspladser til biler. Parkeringspladserne kunne eventuelt placeres på den anden side af ringvejen eller langs motorvejen. Der skal også indtænkes parkering til busser og holdepladser til shuttlebusser. Shuttlebusserne kan køre til og fra midtbyen eller de andre indfaldsveje."